《宾于仿香山劝酒诗体，以“何处吟诗好”，“还是吟诗好”发端各成七首见示，效之 其二》
清代·许传霈

何处吟诗好，诗吟万木山。雷声送雨过，云气逐人还。

松老游踪健，泉清俗虑删。此时无所咏，褦襶笑尘寰。

作者简介：余生而鲁钝，雅不善诗。岁辛巳，由湖返杭，尤绝意不吟咏，复何稿之可存乎。偶理丛残，有不忍遽弃者，念少壮遭际多艰，赖母教辛勤，良朋切磋，得不汨没天性，言情纪事，时见乎词，则又不可以不存。爰按年录之，起咸丰癸丑，终光绪辛巳，得八卷，计古今体若干首。初有无可斋、倦游轩、七二铃馆、春晖室诸编目，兹分注各年下以存旧名。